
Tur kos ta duru 
promé ku ta fasil. 


Minister van Ooijen den sentro di siudat 


Minister van Ooijen tabata di bishita na Boneiru. Durante su bishita e minister a bishitá entre otro Fundashon Mariadal. Apesar di su skema 
intensivo, e minister a haña oportunidat di kana den sentro di KRALENDIJK.T abata den dianan ku solo tabata fuerte, pero esaki no a stroba e 
minister. 


KANDELA TA LAGA BONEIRU SIN KORIENTE 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 

Pronóstiko di tempu pa Boneiru 


Djárason 07 te Djaweps 08 Yüni 2023 
De bes en kuando solo i kalor. Prinsipalmente djaweps chèns pa un 
áwaseru 
De bes en kuando tin solo i prinsipalmente djaweps tin un chèns chikí 
pa un áwaseru. Lo ta mas kalor ku nòrmal. E temperatura máksimo lo 
ta 33°C, e temperatura mínimo 28°C. E bientu ost ta moderá te basta 
fuerte, forsa 4-5, djaweps de bes en kuando fuerte, forsa 6. 
Altura di ola: aproksimadamente 1.5 m (4-6 pia), ku lo oumentá djaweps 
te 1.5-2.0 m (5-7 pia) 
* Altura di ola válido pa laman grandi 


Bo por konektá, bo ta fuerte den desaroyo 
di organisashon i bo maneho kla ta 
pèrkurá pa trankilidat i regularidat? 
E ora ei gustosamente nos ke haña 
kontakto ku bo! 


Mas informashon? 
Bishitá www.rijksdienstcn.com/vakatura 


Fecha di klousura: 25 di yüni 2023 


SSO-CN ta buska: 
HEFE DI SERVISIO SSO-CN 


KRALENDIJK – E 
menasa ku Mariadal mester 
baha nivel kuido, ta por lo 
pronto for di mesa. Sekre- 
tario di Estado di VWS, 
Maarten van Ooijen, du- 
rante su bishita di trabou na 


Minister van Ooijen a anunsiá: 
Sufisiente finansa pa mantené 
nivel di kuido 


Boneiru djárason, a indiká 
ku ta bai pone sufisiente 
finansa pa mantené e nivel 
di kuido. Mariadal tin entre 
otro di aber ku falta di per- 
sonal. Entretantu ta hasien- 
do investigashon kon por 


sigurá e kuido i finansa pa 
esaki strukturalmente. 
Pa BonLab tambe a haña 
solushon temporal. E labo- 
ratorio en todo kaso te fin 
di aña ta sigurá di finansia- 
mentu dor di VWS. Esaki 
ta konfirmá ku e kombi- 
nashon ku e laboratorio di 
Mariadal tin menshon di 
sobre kapasidat. E lunanan 
ku ta bini ta konsultá ku e 
partidonan enbolbí tokante 
e re-institushon di e servi- 
sionan di laboratorio. 
Van Ooijen a hasi af- 
sprak ku islanan BES to- 
kante e mehorashon mas 
aleu di entre otro kuido di 
hubentut i akohida pa adul- 
to mayó. 
Ku e palabranan: “Ainda 
tin hopi trabou pa hasi,” e 
sekretario di estado a sali 
pa Kòrsou, kaminda awe 
ta tuma lugá e konsulta di 
kuater pais tokante kuido di 
salú. 


Renchi di orea flor di hobada 


Durante aktividatnan di FuHiKuBo por eksperensiá 
hopi kos. Manera por mira riba e foto aki. Xavi, kur- 
sista di historia i kultura, ta bisti Lucia un ‘renchi di 
ora’ di flor di hobada. Na Kòrsou ta yama e palu aki 
wabi i na Aruba hubada. 


A bai sosegá den brasa di Señor 
Romana Martina 
Goeloe-Soliana 


Na nòmber di su kasá: 
Pablo Soliana 
yunan: 
Erica Soliana i Nazir Margarita 
Marelyn Soliana 
Shirley Soliana 
Miriam Soliana 
Lilian Soliana 
Marbella Soliana 
Shadira Soliana 
rumannan: 
Pedro Weyman 
Alipio Goeloe 
Doloria Thomas 
Otmar Cado 
Max Evertz 
Ruth Anthony 
Lientje Anthony 
Wancho Reina 
nietunan 
Raduen i ruman,Terrance i rumannan, Shurmell i ruman, 
Shairon i rumannan, Rayli i ruman, Justin i ruman 
Tur su bisanietu- i tumanietunan 
Ihá: Adelle Evertsz 
prima- i primunan na Hulanda, Aruba i Kòrsou 
Demas famia- i konosi: 
Goeloe, Soliana, Christiaan, Janga, Seraus, Frans, Curiel, 
Saragoza, Sances, Boezem, Weyman, Ramires, Welvaart, 
Zuiverloon, Soliano, Thodé, Richards, Weber, Winklaar, 
Klabber, Janzen, Jacobs, Basilia, Valentijn, Koffie, Regales, 
Piar, Thomas, v/d Hansz, Bronswinkel i Mercelina. 
Nos diskulpa si den nos tristesa por a lubidá algun famia i/ 
ó konosi. 
Gradisimentu na Naidy Cicilia, Thuiszorg, dr- i zusternan i 
tur persona ku di un òf otro forma ku tabata tey den e 
momentunan di malesa i fayesimentu di nos kerida defuntu. 


Ta risibi bishita di kondolensia awe djaweps 8 yüni di 
6’or pa 8’or anochi na Consuelo Memorial. 


Akto di entiero ta tuma lugá djasabra 10 yüni na 
Consuelo Memorial di 12’or pa 2’or sigi pa un sirbishi. 
Despues ta hiba nos defuntu pa santana katóliko na 
Playa. 
NO por risibi bishita di kondolensia na kas despues di 
entiero. 

Tulipan Multi Services B.V. 
ta buska 
- 1 kapper 


-tantu pa hende hòmber i muhé i 5 aña di eksperensia 


Mas inf. tel. nr. 770-7699 


Karel’s Beach Bar 


ta buska 
-Waiters, bartenders, hulp-kok, kok, 
afwasser, runner 


Pa mas inf. por yama telefòn 717-8434 
durante ora di ofisina. 


KRALENDIJK 
-- 
Vikario di Boneiru, pas- 
tor Marc Hooijschuur, ta 
informá tur fiel i pueblo 
di Boneiru, ku Pastor 
Ranulfo ta remplasá Pas- 
tor Santiago durante su 
ousensia pa e trabounan 
di Parokia di Playa, na 
Misa di San Bernardo. 
E siman akí Pastor 
Santiago ta sinti kebrante 
di salú. Su situashon di 
salú ta stabil, pero ta opta 
pa hiba Pastor Kòrsou pa 
tratamentu mas avansá. 
Esaki tin komo kon- 
sekuensia ku por lo pron- 


Ranulfo ta remplasá Santiago 
to Pastor Santiago no por 
ehersé su trabounan na 
Parokia di Playa na Misa 
di San Bernardo. 
Pastor Ranulfo ta sigui 
ku e trabounan di Parokia 
di Playa. Vikario, Pastor 
Marc, ta pidi tur parokia- 
no i pueblo di Boneiru en 
general pa sigui resa pa 
Pastor Santiago pa Dios, 
mediante di Kristu He- 
sus, dun’é un pronto reku- 
perashon, pa e por sigui 
desplegá e trabounan ku 
Kristu a pidi pa hasi esta 
plama e bon notisia di sal- 
bashon. 


KRALENDIJK—Un 
kandela na Contour Global 
Bonaire djárason mainta 7 
di yüni, a resultá den gran 
parti di Boneiru sin korien- 
te. Situashon di koriente ya 
ta delikado debí na e kalor 
inmenso ku tin e dianan aki. 
Ku e kandela di djárason 
mainta, e situashon a bira di 
mas koutela. Tabata den or- 
anan di trempan di mainta 
ku na Contour Global taba- 
tin un kandela basta grandi. 
A resultá ku ta un generadó 
di diesel lo mester a pega 
kandela. Trahadónan mes a 
trata na dominá e kandela, 
pero mirando ku e tabata 


bira mas grandi, a pidi asis- 
tensia di kuerpo di bomb- 
ero. 


Situashon 
E kandela a trese kuné 
ku algun bario e keda sin 


koriente. WEB atraves di 
nan kuenta di Facebook 
tabata duna relato di e situ- 
ashon. Debí na e kandela, e 
kompania mester a bai over 
na e sistema di schakel. 
Esaki a enserá ku mester a 


kita koriente for di algun 
bario pa algun ora, pa asi- 
na por suministrá na otro 
áreanan. Promé barionan 
sin koriente tabata aero- 
puerto, brandweer, prizòn, 
Lagun, México , Amboina, 
Kaya Amsterdam, Gurubu, 
Noord Saliña , Den Stashi, 
Antriol Pariba, Industrie 
terrein, Tera Kora, Nikibo- 
ko i New Amsterdam. 
Despues tabata na turno 
Rincon, Playa Pariba , Pla- 
ya Pabou , Nikiboko, Bel- 
nem i Hato ku a keda sin 
koriente. Contour Global 
Bonaire, CGB, a hasi in- 
vestigashon di e kaso du- 


rante dia. A kompletá e in- 
vestigashon i den un forma 
kontrolá huntu ku WEB, a 
suministrá ku demanda par- 
sialmente pa Boneiru. Esa- 
ki ta nifiká ku situashon di 
suministrashon di energia 
lo keda delikado den kurso 
di e siman aki. E posibilidat 
di schakel a keda na vigor 
durante di dia. Pa loke ta 
kousa di e kandela, esei te 
na e momentonan aki ta 
deskonosí. Di fuente no 
ofisial BONERIANO por a 
komprondé ku lo mester ta 
trata aki di un generador ku 
no tabata den funshon ku a 
pega kandela. 


KRALENDIJK--Dja- 
mars 6 di yüni polis a tene 
un kòntròl di tráfiko riba 
Kaya Korona. A para i 
kontrolá un total di 39 ve- 
híkulo. A parti un total di 9 
prosèsferbal pa e siguiente 
infrakshonnan 3x pa mane- 
há sin faha di seguridat 
bistí,4x pa manehá sin se- 


Kòntròl di tráfiko 


guro bálido,2x pa manehá 
sin reibeweis bálido i 1x 
pa laga un menor di edat 
manehá sin reibeweis 


KPCN ta konsehá es- 
triktamente pa kumpli ku e 
reglanan di Lei di Tráfiko. 
Ku esaki bo tambe ta kon- 
tribuí na un tráfiko seif i 


sigur riba e isla. E periodo 
benidero lo bai tene kòn- 
tròl regularmente, kaminda 
lo aktua ku man duru na 
momentu ku no tin e doku- 
mentunan menshoná ariba 
na òrdu i tambe si no ta 
kumpli ku reglanan di trá- 
fiko. 

Tulipan Multi Services B.V. 
ta buska 
- 1 kapper 


-tantu pa hende hòmber i muhé i 5 aña di eksperensia 


Mas inf. tel. nr. 770-7699 


Karel’s Beach Bar 


ta buska 
-Waiters, bartenders, hulp-kok, kok, 
afwasser, runner 


Pa mas inf. por yama telefòn 717-8434 
durante ora di ofisina. 


KRALENDIJK – Ha- 
bitantenan i bishitantenan 
di Boneiru, awor por de- 
poné dòpi di plèstik den 
un kurason grandi ku tin 
dilanti di Supermarket 
Bondrigo. E plèstik ku 
akumulá, ta keda re-usá 
pa 
traha 
produktonan 
nobo na Boneiru. 
E kurason ta un inisi- 
ativa di Nos Waste Carib- 
bean Vibes. Esaki ta un 
organisashon riba tereno 
di durabilidat i resikla- 
he. E siman akí a pone e 
kurason kolorido na Bon- 
drigo. 
Dor di deponé e dòpi- 


Spar dòpi di plèstik 
pa re-uso 


nan i tapa di plèstik den 
e kurason, tur hende ta 
kontribuí na e idea pa hasi 
di Boneiru un ekonomia 
sirkular i kontribuí na e 
minimalisashon di sushi 
riba e isla. 
Lástimamente no por 
deponé bòter di plèstik 
tipo PET. 
“Komo 
Nos 
Waste 
Caribbean Vibes, nos ta 
kontentu pa presentá nos 
promé kurason na Bon- 
drigo,” ko-fundadó Luuk 
Bastiaans ta bisa. Huntu 
nos ta krea un futuro mas 
limpi i duradero pa nos 
isla. 


KRALENDIJK/PORT 
AU-PRINCE -- Un tem- 
blor ku un magnitut preli- 
minar di 4.9 a sakudí sur di 
Haïti den oranan di mainta 
di djamars, matando por lo 
ménos kuater persona i la- 
gando herido. 
E temblor a tuma lugá 
den oranan trempan di dja- 
mars mainta serka di e siu- 


Te ku awor a registrá 3 morto 
Temblor na Haïti 


dat Jeremie. 
"Mi a pensa ku henter 
e kas lo kai riba mi", Eric 
Mpitabakana, un funsho- 
nario di e programa mundi- 
al di kuminda na Jeremie, a 
bisa den un kombersashon 
ku prensa merikano. 
Dos kas a kai den otro i 
un ruta klave ku ta konek- 
tá Jeremie i Les Cayes ta 


kompletamente blòkia, se- 
gun e agensia di protekshon 
sivil di Haiti. 
Tres di e víktimanan 
tabata di e mesun famia i 
outoridatnan a haña nan 
bou di ruina di nan kas. Tra- 
hadónan di reskate a sigui 
ku búskeda den e área. 


KRALENDIJK 
– 
Djárason den kareda di 
9'or di mainta a presentá 
un situashon di atenshon 
den Kaya Jean B.F. Vitte, 
na Playa Pabou. Un palu 
di koriente di vòltahe haltu 


Palu di koriente ta kai riba kaya 


a kibra i kai meimei di ka- 
minda. Danki Dios no ta- 
batin outo ni hende na pia 
pasando e momentu ei. 
Habitantenan mesora a 
yama WEB pa kita koriente 
for di riba e ret pa posibel 


peliger ku esaki tabata for- 
ma pa esnan ku ta trafiká 
den e área. 
Personal di WEB tabata 
tei mesora pa atendé ku e 
situashon. (Fuente: LIVE- 
99FM. Foto: Merenguito) 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 

12.00 Aktualidat: 
Bloom Opening 
13.00 Aki Bonaire: 
Chapi di lucha 2018 
14.00 Herensia: 
Jacky van Bekhoven 
15.00 BAPA: 
Barku Eendracht 


16.00 Herensia: 
Marzel Felipe De Palm 2 
17.15 Aki Boneiru: 
Musik Venezuela na Rincon 
19.00 Herensia Aruba: 
Wilma Kuiperi 


20.00 Herensia Korsou: Valerio William 
21.00 Aki Boneiru: 
Ana Thodé 
22.00 Herensia: 
Jacintha Dorothea-Eusenia 
23.00 BAPA: 
Gerry F, Nayo Schoop & Kapel Ayo Aruba 


REKLAMÁ, MURMURÁ 
OF GRADISÍ? 


“Alabá Señor! Duna gradisimentu na Señor, paso- 
bra E ta bon, pasobra Su miserikòrdia ta pa semper. 
Salmo 106:1(BS) 


Awe mainta mi a lanta i bolbe para ketu un ratu. Hopi 
biaha nos ta kla pa keha, murmurá, reklamá. Ma dikon 
no ta gradesido na Dios, yam’É danki, ounke kos no a 
bai? Òf kisas no ta bayendo manera ami ta deseá? 
Mi ke animá bo i enkurashá bo awe mainta pa kuminsá 
gradisí Dios. GradisiÉ ku El a duna bo un dia nobo, 
ku bo tin un trabou, ku bo tin kos di kome i un dak riba 
bo kabes, ku E ta stima bo, ku E ta duna bo Su forsa 
renobá, ku E ta den kòntròl di tur kos. 
Awor si ainda bo no tin un relashon personal ku Kristu- 
Hesus ainda, no tarda pa pone bo fe i konfiansa den djE 
so so, pa bo Salbador personal. E ta bon i fiel sèmper 
bai. PidiÉ kambia bo aktitut, lanta i yam’É danki, i lo 
bo mira ku no ta sobra tempu pa murmurá ni reklamá. 
Pasobra ku KRISTU SIGUR lo bo ta diferente, basta 
bo permitiÉ hasi Su transformashon den bo kurason, 
mente i bida. 
Lo bo mira, ku nos tin hopi kos pa yama Dios danki, ku 
nos lo no kaba yamE danki. 
Mi ta kompartí Salmo 100:4 “Drenta Su portanan ku 
gradisimentu, i Su plenchinan ku alabansa. Dun’E 
gradisimentu, bendishoná Su nòmber.” Les’é i gradisí 
Dios, pa tur loke ku El a duna bo. Ami ta kuminsá na 
yama Dios danki ku mi por a haña e oportunidat pa 
bolbe kompartí e Palabra di Dios ku bo. 
Kiko abo ta yama Dios danki p’e awe? 


Diannenara Mercera 
Produkshon PGM 


KRALENDIJK -- Ri- 
jksmuseum, e museo mas 
grandi na Hulanda, ta in- 
teresá pa ofresé material 
edukativo tokante arte i 
kultura na islanan BES i 
KAS. 
Pa sa interes i nesesidat 
na e islanan, e museo a krea 
un enkuesta spesialmente 
pa kabesnan di skol, dosen- 
te i profeshonalnan den 
e sektor di arte i kultura. 


Enkuesta pa inventarisá interes i nesesidat na Boneiru 
Rijksmuseum ku material edukativo tokante arte i kultura 


Por yena e enkuesta aki na 
https://xs.motivaction.nl/ 
onderzoek/Cultuuronder- 
wijs te 30 di yüni 2023. 
Te ku awor reakshon 
na Boneiru ta hopi abou. 
Pa hopi aña kaba Rijks- 
museum ta ofresé skolnan 
na Hulanda material edu- 
kativo online pa amplia 
konosementu tokante arte i 
kultura. 
Diferente skol den Kari- 


be a ekspresá nan interes pa 
nan tambe hasi uso di e ma- 
terialnan akí. E museo ke 
hasi esaki, pero promé ke 
haña un bista di edukashon 
kultural na e islanan. P’esei 
e enkuesta. 
Durante e enkuesta, e 
museo ta kompartí infor- 
mashon tambe tokante su 
material di edukashon kul- 
tural ku ta pòrnada, kompe- 
tensianan di arte, oportuni- 


datnan di kolaborashon i su 
posibel sosten na e tópiko 
di konmemorashon di pa- 
sado di sklabitut. 


Partisipantenan na e en- 
kuesta tin chèns di gana un 
ehemplar di e buki Rijks, 
masters of the Golden Age. 


EXITO BAKERY 


ta buska 
- 1 bakker 


-mester tin por lo menos 6 aña di eksperensia 
Por yama na Exito tel. nr. 717-8822 


por manda CV na: exitobakery@gmail.com 

KRALENDIJK/ WIL- 
LEMSTAD – No a sali na 
kla ku tin miedu hustifiká 
pa parsialidat di huesnan, 
Korte Komun di Husti- 
sia di Aruba, Kòrsou, Sint 
Maarten, Boneiru, Sint Eu- 
statius i Saba, ta laga sa. 
Ta trata di petishonnan di 
opheshon di siudadanonan 
kontra huesnan. 
Tur hende ku keda en- 
bolbí den kaso di derecho, 
mester por konfia ku tin 
konfiansa ku ta atendé hus- 
tu kuné den sala di Korte. 
E hues mester ta independi- 


Huesnan parti karibense di Reino ta imparsial 
Petishon di opheshon rechasá 


ente i imparsial. 
E aparensia di partidario 
ta sufisiente pa oponé kon- 
tra un hues. 
Esaki ta e petishon pa 
laga remplasá un hues den 
sierto kaso, pasobra e lo ta 
partidario. Por entregá e pe- 
tishon di opheshon promé, 
durante òf despues di e 
kaso. Sí e hues ta di akue- 
rdo ku e opheshon, e ora ei 
e ta hala su mes atras i ta 
bini un remplasante. Sí e 
hues no ta di akuerdo ku e 
opheshon, e ora ei e kamber 
di opheshon ta disidí. 


Serka e seshon ku ta 
atendé ku opheshon, na 
2022 a drenta 17 petishon 
di opheshon, den tres kaso 
tabata trata di opheshon 
di e kamber di opheshon 
mes. E petishonnan tabata 
relashoná ku derecho sivil 
i 
derecho 
gubernamen- 
tal. Dos di e petishonnan 
esun ku a entregá e petis- 
hon mes a hala esaki aden. 
Di e 15 restante, a trata 11 
den Korte, kuater petishon 
a keda hasí pafó di sala di 
Korte. A rechasá tur e peti- 
shonnan. 


KRALENDIJK 
– 
Fundashon Echo ta or- 
ganisá e promé Festival 
di Lora dia 17 di yüni. E 
evento ta konsistí di un 
merkado natural, di arte 
i kultura, ku ta dirigí riba 
edukashon tokante e kon- 
sientisashon di lora. 
Banda di esei, Fun- 
dashon Echo durante e 
evento ke laga mira kon 
naturalesa i kultura na Bo- 
neiru ta konektá ku otro. 
P’esei Echo ta invitá ar- 
tistanan, fotógrafonan i 


Promé Festival di Lora 
amantenan di arte, pa par- 
tisipá na e merkado. 
Nan por traha nan mihó 
obra di lora, òf show foto 
di un lora durante e even- 
to. Echo ta pone mesa i 
stul disponibel pa tur par- 
tisipante pa por ekshibí 
nan obra. 
E festival di lora ta dia 
17 di yüni di 4’or di atardi 
pa 8’or di anochi na Jong 
Bonaire. 
Por mèldu pa partisipá 
na e evento via lorafesti- 
val@gmail.com 


KRALENDIJK 
– 
Presidente di Fundashon 
Históriko Kultural Boneria- 
no (FuHiKuBo), Bòi Anto- 
in, a entregá un dokumento 
importante djamars último 
na sekretario di estado 
Maarten van Ooijen (Chris- 
tenUnie) durante su bishita 
na Boneiru e siman aki. Ta 
trata di un artíkulo ekstenso 
ku a sali hopi aña pasá den 
e publikashon ‘Kring voor 
de geschiedenis van de 
pharmacie in de Benelux’, 
skirbí pa Anke Rutten. 
Maarten 
van 
Ooijen 
tabata 
ke 
informashon 
tokante e trato ku katibu- 
nan a haña den tempu di 
sklabitut. Antoin a dun’é 
un splikashon detayá di es- 
aki durante kareda den bùs, 
tokante sklabitut. E infor- 
mashon aki ta aparesé tam- 
be den e buki "Bonaire, een 
koloniale zout verleden” 
ku Antoin a entregá na Van 
Ooijen. 


Deskonosí 
Te masoménos dos aña 
pasá tabata konosé sola- 
mente ún lantamentu di ka- 
tibu den historia di Boneiru, 
esta esun di 10 di novèmber 
1834. Historiadó dr. Johan 
Hartog a skirbi di dje den 
su buki ‘Bonaire – Van In- 


Dokumento importante entregá na Van Ooijen 
Lantamentu 1765 ta ilustrá situashon di 
salubridat di katibunan 


dianen tot Toeristen’ ku a 
sali masoménos setenta aña 
pasá. Bòi Antoin a skirbi 
despues un buki chikitu di 
e rebelion aki, despues ku 
el a studia dokumentonan 
dje tempu ei na Algemene 
Rijksarchief na Den Haag. 
Masoménos 
dos 
aña 
pasá numa a sali na kla ku 
tabatin un mas rebelion di 
katibu a tuma lugá na Bo- 
neiru hopi mas promé, esta 
na 1765. E revelashon dje 
lantamentu di 1765 aki ta 
bini for di un ángulo intere- 
sante, esta den un kuadro di 
salubridat. A.M.G. (Anke) 
Rutten a skirbi un artíkulo 
den e publikashon ‘Kring 
voor de geschiedenis van 


de pharmacie in de Ben- 
elux’. 
E lantamentu di 1765 a 
sosodé den tempu ku Bo- 
neiru tabata un plantashi 
di West Indische Compag- 
nie (WIC). Esun di 1834 a 
sosodé den tempu ku Bo- 
neiru tabata plantashi di 
gobièrnu. 
Rutten a skirbi ku tin 
masha tiki isla den e region 
di Karibe na unda no taba- 
tin rebelion di katibu. Al- 
gun ehèmpel di rebelion ta 
e islanan Barbados, Guade- 
loupe, Jamaica, Martinique 
i Cuba. 
Di e tres islanan ABC, 
Kòrsou a konosé tres lan- 
tamentu di katibu, pero na 


Boneiru ta resultá awor ku 
no tabatin ún, sino dos lan- 
tamentu. 


Motibu 
E loke a pone e katibu- 
nan rebeldiá na 1765 taba- 
ta otro for di e motibu dje 
rebelion di 1834. Un parti 
importante di e motibu dje 
lantamentu aki tabatin di 
aber ku deskuido di kuido 
médiko di e katibunan. 
A.M.G. Rutten ta skir- 
bi: “Den tempu ku e lan- 
tamentu aki a tuma lugá, 
meimei di siglo 18, Boneiru 
pues tabata un plantashi di 
West Indische Compagnie. 
Banda di masoménos 30 
indjan, tabatin alrededor di 
200 katibu di WIC riba e 
isla. Bou di supervishon di 
e commandeur i vise-com- 
mandeur nan tabata traha 
den produkshon di salu, 
agrikultura i krio di bestia. 


E commandeur tabata kai 
bou di e gezaghebber di 
Curaçao.” 
Meimei di siglo 19 e tí- 
tulo di commandeur a kam- 
bia pa gezaghebber i esun 
di gezaghebber di Curaçao 
pa gouverneur – goberna- 
dor. 
“E situashonnan tabata 
di tal índole i e komuni- 
kashon ku Kòrsou di tal 
karakter, ku práktikamente 
tur e e medidanan ordená 
pa gezaghebber na Kòrsou 
tabata topa ku indisposis- 
hon i di e ámtenarnan lokal, 
sin ku por a yama nan pa 
responsabilisá nan pa nan 
aktitut”, Rutten ta skirbi. 
Tur miembro di e de- 
legashon di sekretario di 
estado Maarten van Ooi- 
jen a risibí un kopia di e 
publikashon. Van Ooijen 
a keda hopi kontentu ku e 
doumento. 


Bòi Antoin dunando splikashon na sekretario di estado 
Maarten van Ooijen durante su bishita djamars na Bo- 
neiru. 

KRALENDIJK/ KER- 
ALA—Mundu di medisina 
ta pará boka habrí mirando 
un aplikashon pa iPhone 
yamá 
`Ogler 
Eyescan`. 
No solamente pasobra e a- 
plikashon por detektá en- 


Pa detektá malesa di wowo 
Mucha di 11 aña ta krea app revolushonario 


fermedat i trastornonan di 
wowo rápidamente, pero 
debí ku esun ku a desaroyá 
e app, ta un mucha muhé di 
11 aña. 
Leena Rafeeq di 11 aña 
nasé na India a krea Ogle 


Eyescan. Banda di esaki 
Leena mes a sa di desaroyá 
e app pa Iphone. 


App revolushonario 
Leena Rafeeq ta e men- 
te maestro tras di e app pa 


iPhone `Ogler Eyescan` i 
a sa di trata un problema 
médiko bastante kompliká. 
Na edat di 10 aña, Leena a 
profundisá den e mundu di 
Oftalmologia. El a siña di 
diferente malesa i e tekno- 
logia nesesario pa duna 
bida na e vishon ku e taba- 
tin na e momentu ei. 
E aplikashon ta uza in- 
teligensia artifisial pa de- 
tektá malesanan di wowo. 
ku 70% di eksaktitut, sin 
yudansa di terser parti, el a 
sinta tras di su kòmpiuter i 
a desaroyá e aplikashon pa 
iPhone e mes. 
E resultado ta Ogler ey- 
escan; un aplikashon mé- 
diko ku por detektá malesa 
i trastornonan di wowo u- 
sando e sistema di kámara 
di e telefòn. Por pensa riba 
malesanan manera mela- 
noma di wowo, i katarata. 


Médikonan ta impreshoná 
i gradesido na un mucha 
di 11 aña ku a mustra kiko 
teknologia por aportá na 
kuido médiko. 
Miéntras ku presishon 
di e modelo ta kasi 70%, tin 
algun reto ku entre otro e 
rasgo di lus kousá pa e di- 
stansia rekerí pa kapta scan 
via di e telefòn. Pa trata e 
problema, a implementá 
entre otro detekshon di 
problema relashoná ku lus, 
loke na su turno ta pidi e u- 
suario pa hasi un skèn nobo 
ora ta nesesario. 
Rafeeq ta dediká na 
refiná su aplikashon i ak- 
tualmente ta enfoká riba 
entrená un modelo mas so- 
fistiká. Unabes App Store 
aseptá `Ogler Eyes`, Rafe- 
eq ta planía pa lansa un ak- 
tualisashon pa mehorá su 
funshonamentu. 


PARTISIPASHON 


En konekshon ku trabounan di 
rekonstrukshon ta sera Kaya Aruaco 
temporalmente pa tur vehíkulo motorisá 
desde djaweps 8 di yüni 2023 (08.00 or di 
mainta). E trabounan di rekonstrukshon akí 
lo dura próksimamente 9 siman. 
Kaya Aruaco ta keda aksesibel pa 
klientenan, ekiponan pisá di Curoil i tráfiko 
ku destinashon. Tráfiko regular tin ku sigui e 
rutanan di desviashon. Ta indiká esaki ku 
bòrchi di kambio di ruta. 
Diskulpa pa e inkumbiniensia i danki pa bo 
komprenshon. 
Gezaghèber, 
R.A. Oleana 



Sekretario Insular, 
mr. C.J. Frans 


KRALENDIJK-- Stu- 
diante di e parti karibense 
di Reino ku ta bai studia 
na Hulanda na un skol su- 
perior òf universidat for 
di sèptèmber ta risibí un 
beka básiko atrobe. Eerste 
Kamer ku sosten amplio a 
bai di akuerdo, djaluna 6 
di yüni ku e proposishon di 
lei pa e reintrodukshon di e 
beka básiko den enseñansa 
superior. Studiante ku tin 
derecho riba esei, for di 
djaluna 19 di yüni por pidi 
un beka básiko na DUO. 
Minister Dijkgraaf: “Pa stu- 
diante e regreso di e beka 
básiko pa studiante na hbo i 
wo ta nifiká un mehorashon 
grandi di nan posishon fi- 
nansiero. E ta ofresé per- 
spektiva i un bon base. I 
huntu ku e ampliashon di 
e beka adishonal un suma 
fiho pa luna ta pèrkurá pa 
mas trankilidat finansiero 
serka studiante. Mi ta haña 
importante tambe ku, ku e 
proposishon di lei aki e ré- 
gimen di paga bèk pa stu- 
diante di mbo ta bira igual 
na esun di studiante na 


For di sèptèmber 
Studiante karibense ta risibí beka básiko 


skol superior i universidat. 
Esaki ta konta tambe pa e 
límite di gana sèn èkstra. 
Asina nos ta yega na un po- 
sishon mas igual pa studi- 
ante di mbo. 


Beka básiko 
Pa risibí un beka básiko 
studiante mester hasi un 
petishon serka DUO, ku 
e tempu ku a pasa a traha 
duru pa hasi e reintroduk- 
shon posibel. Tur (futuro) 
studiante ku tin derecho 
riba un beka básiko, ta 
haña un mensahe personal 
di DUO. Pa studiante kari- 
bense e siguiente ta konta 
algun punto. Studiante ku 
ta na Hulanda kaba i ku tin 
un number di servisio sivil 
(bsn) i un DigiD, por pidi 
e beka básiko for di 19 di 
yüni via Mijn DUO. Pa e 
futuro studiante ku ta den 
e área karibense ainda i ku 
a pidi finansiamentu di es- 
tudio kaba, por pidi e beka 
básiko via e formulario 
Aanvragen basisbeurs voor 
studenten hoger onderwijs 
uit het Caribisch Gebied 


(Pidi beka básiko pa studi- 
ante di enseñansa superior 
di e Área karibense). Nan ta 
risibí e formulario e siman 
aki via meil. Futuro studi- 
ante ku ainda ta den e área 
karibense i ku ainda no a 
pidi finansiamentu di estu- 
dio, por pidi e beka básiko i 
otro parti di e finansiamentu 
di estudio via e formulario 
Aanvragen studiefinancie- 
ring hoger onderwijs voor 
studenten uit het Caribisch 
gebied (Pidi finansiamentu 
di estudio pa enseñansa su- 
perior pa studiante di e área 
karibense). Por download e 
formulario na www.duo.nl/ 
antillen 


Suma 
Studiante na hbo i wo 
tin derecho riba e beka 
básiko si den e aña di es- 
tudio 2023-2024 nan bai 
studia pa promé bia òf si e 
ora ei ainda nan tin derecho 
riba finansiamentu di estu- 
dio den forma di un beka di 
logro. Studiante ku ta biba 
for di kas ta risibí € 274,90 
pa luna, studiante ku ta biba 


na kas € 110,30. Den e aña 
di estudio 2023-2024 pa 
durashon di un aña pa tur 
studiante ku ta biba for di 
kas (tambe mbo) ta bini € 
164,30 pa luna aserka pa 
motibu di e oumento grandi 
di gastu di entre otro kom- 


pra i energia. 
Un studiante ku ta biba 
for di kas pa e motibu ei 
na sèptèmber ta risibí un 
total di kasi € 440 na beka 
básiko, pa henter e aña di 
estudio 2023-2024 esaki ta 
un total di € 5.200. 

KRALENDIJK – Ku 
un interpretashon muchu 
purá, media Karibense in- 
nesesario a trese bruashon 
bou di studiantenan ku e 
aña eskolar benidero ku ta 


Media Karibense a trese bruashon innesesario 
Tin regulashon transishon studiante Karibense 


sigui ku nan aña di estudio 
mas aleu na Hulanda. 
E partisipashon di Om- 
budsman Nashonal, Reinier 
van Zutphen, na e konsulta 
interparlamentario di Reino 


ku studiantenan e aña di 
estudio benidero ainda no 
por hasi uso di un number 
di servisio di siudadania, 
BSN, a keda tresé dilanti 
komo notisia, pero esaki no 


ta asina. Na mart Gobièrnu 
Hulandes a anunsiá ku ha- 
bitantenan di Karibe Hulan- 
des pa mas tardá na 2025 ta 
haña un BSN, pero ta hasi 
un regulashon di transishon 
pa e studiantenan. 
E regulashon di transi- 
shon akí, asina e ministerio 
di asuntunan interior i rela- 
shon di Reino a konfirmá, ta 
kla. No tin menshon di sus- 
penshon. Na mart Gabinete 
a anunsiá ku pa studian- 
tenan di e área Karibense ta 
posibel pa via di e inskrip- 
shon serka DUO, haña un 
BSN. Pa hasi e transishon 
di e periodo akí posibel, a 
hasi afsprak pa e studian- 
tenan Karibense ku despu- 
es di e zomer di 2023 ta 
kuminsá ku un estudio den 
kasonan individual, kita e 
opstákulo ku ta kondusí na 
retraso serka studiantenan 
na momentu di inskripshon 
den BRP, pa haña un BSN, 


segun e ministerio. 
Den un karta ku Sekre- 
tario di Estado van Huffelen 
a manda na mart pa Tweede 
Kamer i un komunikado di 
prensa saká dor di e mini- 
sterio, a anunsiá esaki eks- 
tensivamente. 
“E lunanan ku ta bini 
partidonan lo sigui hasi 
esfuerso pa solushoná ops- 
tákulo pa e studiantenan. Pa 
hasi mas fásil pa studian- 
tenan Karibense, nan ta at- 
endiendo ku un plan di paso 
nobo pa informá tokante e 
asuntunan ku e studian- 
tenan mester regla promé 
ku nan yegada Hulanda pa 
e inskripshon den BRP i pa 
haña e BSN. 
Pa medio di karta a in- 
formá e munisipionan i a 
pidi nan pa traha huntu na 
un inskripshon lihé pa e 
studiantenan Karibense den 
BRP e aña akí,” segun van 
Huffelen. 


KRALENDIJK – Fin 
di yüni Minister di bibi- 
enda i ordenansa urbano, 
Hugo de Jonge, ta bolbe 
bin Boneiru. Su ámtenar- 
nan a hasi hopi esfuerso pa 
hasi e diferente afspraknan 
ku esnan enbolbí pa duna 
e dil forma i laga esaki ta 
eksitoso. Un punto di sali- 
da esensial di e dil mester 
ta ku e kasnan ku ta bai 
traha por lo ménos 66% 
mester ta konsistí di kas 
sosial, kas di hür i kas di 
kompra pagabel. 


Preparashon 
Na inisio di mart taba- 
tin e simposio ‘Betaalbaar 
Bouwen’ kaminda a hasi 
un konsulta públiko na e 
partidonan di merkado. 
E pregunta tabata pa bini 
ku proposishonnan lihé i 
konstruí hopi, riba e preis 
di kompra atraktivo pa e 


Dil di bibienda 
Por lo ménos 66% mester ta kas sosial 


Pa: Wilma Nijland 


tereno di Gobièrnu ofresé 
dor di Entidat Públiko 
Boneiru. Riba esaki nin- 
gun proposishon a drenta. 
Primeramente tabatin kon- 
sulta, pero di esaki nada 
formal sali afó. 
Minister de Jonge ke un 
firma bou di e dil di bibi- 
enda, pasobra esaki ta bon 
pa su imágen. E desaroy- 
adónan, algun di nan èks 
polítiko i makelar, a papia 
den pasio i a hasi kontakto 
i akumulá forsa. Nan ke 
kita for di e 66% di kas 
pagabel, pasobra e res- 
tante, 33%, pa e merkado 
liber nan ta haña hopi hal- 
tu, komo ku den e merkado 
liber por gana e plaka real. 


Solushon fiktisio 
Minister de Jonge ta 
baha e 66% di kas pagabel i 
ku esaki ta oumentá e parti 
pa merkado liber. Parse ku 


e firmamentu i momentu 
di foto ta garantisá. E de- 
saroyadónan, makelar i 
algun èks polítiko, a spera 
riba e momentu akí i awor 
a bira entusiasmá, tin en 
todo kaso plaka pa gana. 
Kolegio Ehekutivo gus- 
tosamente tambe ta pone 
su firma, pasobra awor por 
repartí e kapital den e gru- 
po aktual. 


Konsekuensia 
Habitantenan di Bo- 
neiru remarkablemente ta 
haña ménos kas pagabel 
i dor di esaki ta keda tras 
kompará ku Europa Hu- 
landes, kaminda ta man- 
tené e eksigensia di por lo 
ménos 66% kas pagabel. 
E 
desaroyadónan, 
makelar i algun èks polí- 
tiko, ta sinta warda trankil 
riba nan kosecha i ta bira 
riku kasi drumiendo. Plan 


di destinashon i pèrmit, 
tampoko lo stroba nan i 
naturalesa di Boneiru ta 
bira víktima. 
E habitantenan di Bo- 


neiru, pa kua e dil akí ta in- 
tenshoná, awor no ta haña 
kas i den futuro no tin na- 
turalesa i e sobrá ta gosa i 
hariendo ta bira mas riku. 


Raymari B.V. 


ta buska 
- 1 timmerman 


Mas inf. tel. nr. 782-0119 

KRALENDIJK 
– 
Ranger Edgar Ortegon i 
Rishishon Frans, a hura 
komo polis èkstra ordi- 
nario, BAVPOL. Komo 
un agente spesial di polis, 
awor nan por fungi komo 


Ranger ta hura komo polis èkstra ordinario 
un konekshon di polis. 
E 
agentenan 
spesial 
desde awor por parti but 
momentu ku nan topa ku 
hende ku no ta mantené su 
mes na e preskripshonnan 
di Parke Marino. 


Tin 
agentenan 
BAVPOL dentro di e tim 
di STINAPA, ta sòru pa 
èkstra protekshon di na- 
turalesa i e esfuersonan 
pa mantenshon di natura- 
lesa na Boneiru. 


KRALENDIJK/IS- 
TANBUL—International 
Air Transport Association, 
IATA ta teme ku kambio 
klimatológiko aktual lo 
kousa mas turbulensia pa 
avionnan. 
Pa e motibu aki e aso- 
sashon di aerolíneanan a 
krea un plataforma di tur- 
bulensia algun aña pasá 


Segun IATA 
Kambio klimatológiko ta 
oumentá turbulensia 
den kua su miembronan 
por partisipá. 
Na e reunion anual di 
djamars 6 di yüni, dos 
miembro nobo a uni nan 
mes na e plataforma. Ta 
trata aki di WestJet (Can- 
ada) i ANA (Hapon). 
KLM no ta den kom- 
bersashon 
ainda, 
Air 
France si. 


KRALENDIJK – Se- 
kretario Maarten van Ooi- 
jen (33), enkargá ku Sa- 
lubridat Públiko, Bienestar 
i Deporte, tabata di bishita 
na Boneiru djamars. El a 
mustra hopi interes pa sa 
mas di e pasado di sklabitut 


Sekretario di estado Maarten van Ooijen di bishita 
Hopi interes pa sa mas di sklabitut 


di e isla aki, ku atenshon pa 
e forma ku a trata e katibu- 
nan, trato médiko ku nan a 
falta i alimentashon. E kier 
a sa ku si awendia tin en- 
fermedatnan na Boneiru ku 
por relatá komo herensia di 
sklabitut.’ 


Bòi Antoin di Fundashon 
Históriko Kultural Boneiru 
(FuHiKuBo) a kompañá e 
mandatario i su delegashon 
durante nan bishita na e isla 
i a duna splikashon amplio 
tokante kon sklabitut na 
Boneiru tabata hinká den 


otro, for di momentu ku e 
promé afrikanonan sklabisá 
a yega e isla na masomo- 
ménos 1640, te na momen- 
tu ku na 1863 masoménos 
750 katibu a haña nan liber- 
tat. Di e katibunan aki 149 
tabata katibu di shon. 
Van Ooijen tabata hopi 
interesá den e tópiko aki. 


Antoin a probechá e opor- 
tunidat pa entregá e man- 
datario e buki ku el a skirbi 
huntu ku Cees Luckhart 
tokante salu i historia kul- 
tural. 
Na 
Posada 
Paramira 
tabatin un enkuentro di 
Komishon di Diálogo di 
Sklabitut. 

UN INVITASHON DI FUHIKUBO & SKAL 
PRESENTASHON 
DI BUKI 


DJABIERNE 16 YÜNI, 2023 
6:30 - 9:00PM 
SKAL MUSEO BONEIRU 
KAYA J. N. E. CRAANE 34 


Luganan ta limitá! 
Inskribí awor: 
seferina.saragoza@bonairegov.com 


Dresscode: Casual 


KRALENDIJK -- Dja- 
mars Curoil a papia di e 
trabounan ku ta bai tin pa 
loke ta trata asfaltamentu 
di Kaya Aruaco. Ta trata di 
e kaminda ku ta yega na e 
planta di gas di Curoil, for 
di e área di Hato. Tin hopi 
reklamo ku e kaminda pa 
yega na e sitio pa kumpra 
gas ta di remate. Awor ta 
bai asfaltá, trabounan ta ku- 
minsá denter di algun dia. 
Jursi Marshell di Curiol 
a bisa: “Ta bai asfaltá e ka- 
minda ku ta yega na e planta 
pa bende gas na Kaya Arua- 
co. Ta bai sigui desaroyá na 
e sitio i ta importante pa e 
kaminda ta asfaltá.” 


Kaya Aruaco pronto asfaltá 


Diputado 
Hennyson 
Thielman di su parti a bisa: 
“Sigur ta un nesesidat pa 
asfaltá e kaminda. Na mo- 
mentu áwaseru kai, e ka- 
minda ta bira un desaster 
pa kore riba dje. E asfalt ta 
importante tambe pa e parti 
di e transporte di material 
den e área, loke ta rekerí 
e parti di stabilidat i seif. 
No solamente pa Curoil ta 
drecha e kaya, pero tambe 
pa habitantenan den e área 
i outonan ku ta hasi uso di 
e área.” 
Representante di BWM, 
Martijn Zwiers, a bisa nos 
ta kontentu pa a risibí e 
proyekto akí. Trabounan 


ta kuminsá denter di algun 
dia. Ta bai traha un kaya 
hanchu pa trùknan por kore 
stabil riba e kaminda. 
Diputado James Kroon 
a indiká ku e gobièrnu akí 
ta kontinuá ku trabounan 
di asfaltá kamindanan na 
Boneiru. Praktikamente ta- 
bata kasi kla pa kuminsá na 
komienso di aña nobo, pero 
huntu ku Diputado Thiel- 
man, a wanta esaki, paso- 
bra nan lo a bisa ta pasobra 
elekshon ta na kaminda ta 
bai asfaltá e kaya. 
Diputado Kroon: “Mi ke 
bisa algu di un otro proyek- 
to ku djárason 7 di yüni, ta 
pone e flur pa ponementu 


di fever na altura di Onima. 
Tur kos ta kla pa kuminsá 
awor pa pronto e ta kla. Pa- 


bien na tur ku a prepará pa e 
proyekto aki na Kaya Aru- 
aco. Danki pa e pasenshi.” 


KRALENDIJK-- Den 
oranan di mainta riba dja- 
mars 6 di yüni, un kaso di 
‘hit & run’ a tuma lugá riba 
Bulevar E.E.G.. Outo 1 ku 
tabata kore direkshon sùit 
a para na e krusada di Bu- 
levar E.E.G. i Kaya Ir. R. 
Statius van Eps pa motibu 
ku e outo su dilanti kier a 


‘Hit & Run’ 


lora lenks. Na e momentu 
ei, outo 2 a dal tras di outo 
1. Na momentu ku e shofùr 
di outo 1 tabata yamando 
CRS, shofùr di outo 2 a 
subi outo i kore bai. KPCN 
ta hasi un yamada na shofùr 
di outo 2, di kua su plachi di 
number ta konosí, pa mèldu 
su mes na warda di polis. 

KRALENDIJK – 
Ayera djaweps 8 di yüni 
tin un seshon informativo 
tokante e proyekto piloto 
di ‘Water Circles’ i por 
registrá lokalidat pa e kon- 
strukshon di un instalashon 
desentralisá. E instalashon 
ta purifiká awa sushi di tal 
manera ku por re-usá e awa 


Informashon proyekto ‘Water Circles’ 


den diferente forma. 
E seshon informativo ta 
tuma lugá den sala Aquari- 
us na Captain Don’s Habitat 
pa mitar di shete di atardi. 
Esnan interesá mester 
konfirmá nan partisipashon 
na e seshon informativo 
via 
projectwatercircles@ 
gmail.com 


KRALENDIJK – Siu- 
dadanonan preokupá no a 
skonde nan preokupashon 
durante e bishita na Bonei- 
ru di Sekretario di Estado, 
Maarten van Ooijen, en- 
kargá ku salubridat públiko. 
Nan ke mira mehorashon 
urgente den henter e fun- 
shonamentu di hospital, 
ku ta kai bou di maneho di 
Fundashon Mariadal. 
Sekretario 
di 
Estado 
van Ooijen e siman akí ta 
na Boneiru pa un bishita di 
trabou. Pa hopi tempu kaba 
tin keho dirigí riba henter 
e funshonamentu di hospi- 
tal. Algun siudadano a topa 
ku e mandatario djárason 


Preokupashon kompartí ku van Ooijen 
Mester atendé ku hospital urgente 


mainta na ofisina di Repre- 
sentante di Reino Interino, 
kaminda nan a bosiferá nan 
preokupashon. 
Durante e enkuentro, 
Ensly Emers a entregá un 
karta na e sekretario di es- 
tado, den kua e ta mustra 
su preokupashon pa e siste- 
ma ku ta atendé ku salú di 
hende na Boneiru, den kaso 
mas spesífiko, Fundashon 
Mariadal. 
Kontenido di e karta ta 
enserá e kalidat di kuido 
ku siudadanonan ta haña 
na Boneiru. “Bo ta bai spe- 
sialista i kada 3 luna tin un 
nobo. Bo tin ku bolbe konta 
bo storia. Tambe e parti ku 


nan ta komuniká na Hulan- 
des. Bo ta malu i mester pa- 
pia Hulandes pa splika bo 
problema. Esaki ta algun di 
e kehonan ku diariamente 
ta tende na Boneiru.” 
E karta ta sigui bisa 
Bonerianonan ta muriendo 
debí na e situashon akí. Nos 
ke pa Minister laga hasi in- 
vestigashon pa wak kon por 


drecha e situashon, anto rá- 
pido. 
Emers: “No tin kontròl 
riba e asuntu médiko na 
Boneiru. Mi mes ta den e 
proseso di un situashon pa 
ku mi salú i no ta mira lus 
na final di e tùnel.” 
Alsy Anthony a papia i a 
bisa e hendenan di edat no 
por komuniká bon ku e spe- 


sialista Hulandes. 
Mester di otro maneho. 
Mester di un manera pa 
drecha e komunikashon. 
Otro kos ta laga e hende 
su situashon bira grave, 
despues ta mand’é eksteri- 
or, pero ya ta lat. Kalidat di 
remedi tambe ta malu. No 
tin remedi original. 

KRALENDIJK – Pa 
e programa di televishon 
hulandes ‘Zin in Zap- 
pelin’ di AVROTROS, 
a hasi grabashon na Bo- 
neiru. Desde 4 di sèptèm- 
ber por mira e programa 


Grabashon ‘Zin in Zappelin’ na Boneiru 


di mucha ku imágennan di 
Boneiru riba NPO Zappe- 
lin. 
Durante e entreganan, e 
presentadó ta profundisá su 
mes den e kultura i natura- 
lesa di Boneiru. Tambe den 


koperashon ku muzikan- 
tenan lokal, a komponé 
dos kantika, Boneiru-Bo- 
neiru i Bon Dia. 
E programa di televi- 
shon ta adekuá pa mucha 
di 3 pa 6 aña. 


Hopi bia tin hende ta kap palu den nan kurá pa diferente motibu. Por ehèmpel paso- 
bra rais di sierto palunan ta menasá fundeshi di kas. Na lugá di hiba e palunan aki 
Kuskus, ta mihó entregá nan na hendenan ku ta kima karbon. Resientemente Lando 
Christiaan tabatin suerte di haña basta palu ku nan a kap na un hotèl pa hinka den 
fòrnu di karbon. Lando tin añanan kaba ta kima karbon na su kunuku. 


Uso di palu pa kima karbon 


KRALENDIJK--Un 
aksidente entre un outo i 
un skuter a tuma lugá riba 
Bulevar Gobernador N. 
Debrot. E aksidente a tuma 
lugá riba djaluna 5 di yüni. 
Shofùr di un outo ku kier a 
subi Bulevar Gobernador 


Aksidente entre outo i skuter 


N. Debrot for di un hanchi, 
no a mira e skuter ku tabata 
aserkando. E skuter a dal 
den e outo. 
E pasahero ku tabata 
riba e skuter a kai. Personal 
di ambulans a trata e vík- 
tima na e sitio mes. 

Awèl si, sangura bènt ta por 
la goma riba Bonè e dianan aki. 
Tonchi, bo tabata sa ku 
WEB ta spònser prinsipal 
di un banda nobo 


Den kuadro di investigashonnan ku Pastor Nooyen a hasi, el a kombersá 
den añanan sinkuenta ainda ku hendenan ku por a konta hopi di e bom- 
banan di Boneiru. Bomba ta un katibu ku, riba instrukshon di e doño di 
katibu, sea gobièrnu òf doño partikular, tabata usá pa dirigí un grupo di 
katibu. Un bomba pues no tabata un funshon di kua bo por ta orguyoso. 
E funshon bomba despues di sklabitut a kondusí na e fam Bomba di Tera 
Kòrá. Den un seri di tres entrega di tres artíkulo riba djárason BONERI- 
ANO ta dediká atenshon na loke (pader) Nooyen a yega di skirbi tokante 
bombanan di Boneiru, a base di historia oral ku el a hasi. 


BOMBANAN DE PALM 
Tabatin dos bomba de Palm 
hopi konosí na Boneiru, esta 
Achilles de Palm i Pieter de Palm. 
Aegidius de Palm tabata esun 
yamá Achilles òf Djillis. Tin bia 
tambe nan tabata yam'é Jules. 
E tabata un bomba bibá na Ni- 
kiboko, na unda te awe tin hopi 
hende ku fam de Palm ta biba. 
Su trabou di bomba tabata prin- 
sipalmente na e kunuku Aruba- 
Amboina. 
Segun Nooyen, parse sinem- 
bargo ku na prinsipio e tabata 
traha na Rincon tambe. El a yega 
di batisá na Rincon un yu di Pi- 
eter Polon de Palm, mientras ku 
Pieter tambe a batisá un yu di 
Aegidius. Nan lo tabata famia di 
otro. 
Vários bia Aegidius tabata 


batisá yu. Por ehempel un yu di 
Jan Hendrik de Palm (òf tambe 
Emerentiana), kasá ku Leonora 
di Sebel Rijna i un yu di Antoin de 
Palm, kasá ku Anna Andrea Ro- 
sario. Ta difisil di bisa ku si nan 
tabata famia di otro. 
Nooyen: “E nòmber de Palm 
ta bini di Jan Palm, ku tabata 
vise-komandùr di Boneiru pa e 
parti di Rincon, fo'i 1805 te 1809. 
Archivo di Misa di Playa ta menta 
Jan Hendrik Palm komo doño di 
katibu te den aña 1852.” 


EMERENTIANA 
Nooyen ta sigui splika ku du- 
rante henter 19 siglo famia de 
Palm a bruha ku Emerentiana 
. Probablemente un di e promé 
katibunan muhé di Jan Hendrik 
Palm tabata Emerentiana, e 


mama grandi di tur e de Palm- 
nan, ku despues a bruha ku Eme- 
rentiana. 
Achilles de Palm tabata kasá 
ku Speranza Hermina. Tres yu di 
nan ta skirbí den buki di boutis- 
mo di Playa: Martina Clemencia 
(nase na 1824), Johan Christof- 
fel (nase na 1831), Jozef Arcadio 
(nase na 1834). Anthon de Palm 
tambe tabata yu di Achilles. Achil- 
les de Palm a muri na 1884. E 
tabata tambe miembro di Sosie- 
dat Spiritu Santu. Su desendien- 
tenan ta biba na Nikiboko. 
E otro bomba de Palm tabata 
Pieter. Pa ta eksakto, Pieter Po- 
lon de Palm, konosi tambe komo 
Pedro Polonia. E tabata bomba 
na Rincon. Na 1829 Pieter a kasa 
ku Anna Paulina di Rosa Gulu, 
tambe un katibu. Nan tabatin 7 yu 
ku a nase dentro di 1828 i 1848. 
Nan tabata Calorina Isenia, 
Maria Augustina, Frederica Jose- 
fina, Cornelia Elisabeth, Juliana, 
lesena i Valentin Martinus. 


LUIS COFFIE 
Luis Birey Coffie, kasá ku 
Sebel Bernabela, tabata un otro 
bomba na Rincon. Rònt di aña 
1846 Luis Birey a bin biba na An- 
triol. Ta nèt den e añanan ku hopi 
katibu di Rincon a bin biba na 


Antriol. Luis su trabou di bomba 
tabata prinsipalmente den Saliña 
na sùit dje isla. 
Luis Birey i Sebel Bernabela 
tabatin por lo ménos sinku yu, 
esta Bernardo, Mathias, Hierony- 
mo, Frederico i Leandro. Na 1868 
Leandro a kasa ku Cleantis Phili- 
pa. Luis Birey su desendientenan 
ta biba prinsipalmente na Antriol 
Pabou. 
Jan Hendrik Coffie, ku a muri 
den añanan sinkuenta di e siglo 
aki, tabata nietu di Luis Birey. Jan 
Hendrik su promé kasá tabata 
Anita (Damiana), un bisanietu di 
Papa Cornes. 
Luis Birey tabata yu di Mar- 
tha Coffie. Ela nase na 1811 na 
Rincon i a muri na 1889. 


MINGUEL GOEDGEDRAG 
Tambe tabatin bomba Min- 
guel Goedgedrag, tata di Ru- 
dolf Goedgedrag, wela di Janchi 
Goedgedrag di Nikiboko. Minguel 
tabata bomba na Fontein, pero 
rònt di aña 1840 el a bin biba na 
Antriol. Tempu ku nan a traha e 
kas grandi di Vlijt, Minguel taba- 
ta e bomba riba e katibunan ku 
mester a traha aya. Rudolf, su yu, 
tabata un di e katibunan. 
E nòmber Goedgedrag ta di 
despues di tempu sklabitut, pues 
despues di 1863. Promé e tabata 
yama Juan Minguel. Ta parse ku 
e tabata un mashá bon hende. 
P'esei nan a yam'é Goedgedrag 
(bon kondukta). 
Na 1829 Minguel a kasa ku 
Helena na Rincon. Nan nòmber 
tabata skirbí asina: Jan Minguel 
di Dortalina i Maria Helena di 
Flora Janga. Nan sinku promé 
yunan a nase na Rincon, esta 
Rudolf Marti, Rosa Florentia, Pe- 
dro Pablo, Hiromes Martien i An- 
thonius. 
Na 1834 nan tabata biba na 
Antriol. Aya a nase Martinus, 
Zorecta, Leonardo i Juana Ja- 
coba. Juana, e delaster, a nase 
na 1851. 
Martinus tabata yama Mat- 
hias tambe. Zorecta ta mas ko- 
nosí bou di e nòmber di Ma So- 
raida di Rincon. Na 1854 Rudolf 
a kasa ku Clarissa Bernabela. 
Den buki di boutismo Rudolf ta 
yamá semper Minguel. (Minguel 
di Helena Janga a kasa ku Ber- 


nadina di Bernabela). Nan tabatin 
seis yu, esta Reinir, Maria, Maria 
Margaritha, Johannes, Eusebio 
Bernardo i Feliz (òf Frits). 
Rudolf a traha duru pa planta 
maishi, bonchi etc. pa bende. Ku 
e sèn ku ela gana ku e trabou ei 
ela kumpra su yu Maria liber. 
Maria tabata un mucha chikitu 
ainda. Ela nase na 1855. Kas di 
Minguel i Rudolf tabata den kurá 
di Cornelia Christian den Antriol 
Pabou. Tin vários desendiente 
ainda na Antriol. 


MAS BOMBA 
Un otro bomba tabata Guiller- 
mo Frans. E tabata konosí komo 
bomba Buchi Guillermo di Tera 
Kòrá. Nan tabata deskribi'é komo 
un bomba brutu. Tur katibu taba- 
tin miedu di dje. Guillermo a nase 
na 1829 i Dorothea na 1828. Un 
yu di nan tabata yama Ludovica. 
E yunan di Ludovica tabata 
mas konosí den Tera Kòrá te den 
e promé mitar di e siglo aki ainda, 
esta Dorothea, Mercelita, Justina 
i Piet. Tambe tabatin bomba Elias 
Martijn. E tabata kasá ku Eleono- 
ra Emerenciana, konosí tambe 
komo Gengen òf Dada. Tur dos 
tabata di Rincon, kaminda nan a 
kasa ku otro na 1829. 
Bomba Elias aki tabatin un 
kabuya steif i duru, un asina 
yamá 'kabuya di breu', pa bati e 
katibunan ku tabata kai bou di su 
responsabilidat. Hopi aña ainda 
despues di tempu di sklabitut el 
a keda ward'é i tabata mustr'é na 
hendenan ku bishitá su kas. 
Tabatin vários otro bomba 
mas. Entre otro bomba Martinus 
di Tera Kòrá, bomba Marti Manu- 
ela di Antriol, bomba Marti Janga 
di Rincon, bomba Alberto di Tera 
Kòrá. 
Loke por konkluí ta ku tur e 
bombanan a bini originalmente di 
Rincon. Ta manera ku gobièrnu 
so tabatin bomba pa su katibu- 
nan i otro doñonan di katibu, esta 
e shonnan di Boneiru, no tabata 
konosé e funshon di bomba. 
Na prinsipio di siglo 19 tur 
katibu di Boneiru tabata biba na 
Rincon. 
Mas despues di 1835, un par- 
ti di nan a bin biba na Antriol, Tera 
Kòrá i algun na Nikiboko. 


BOMBANAN DI BONEIRU 
(2) 

Kua ta bo sekreto, Santa Trinidat? 


P’asina ku, siendo tres persona tan distinto, 
Bo ta aktua manera un úniko Dios, santu i berdadero? 


Kua ta bo sekreto, Santa Trinidat? 
P’asina ku, revelando bo intimidat na nos, 
e amor ku ta biba den bo tres kambernan, 
Bo ta biba den un solo Spiritu, manera Tata i Yu, 
komo si fuera un úniko kas? 


Kua ta bo sekreto, Santa Trinidat? 
Para no ser algu solitario, sino den kompania, 
bibando den komunidat ku ta stima, 
den famia ku ta kana den mesun direkshon? 


Kua ta bo sekreto, Santa Trinidat? 
Bo sekreto, Santa Trinidat, ta komunion. 
No ta eksistí e “ami” den Bo, sino e “nos”. 
No ta eksistí di mi, sino di nos. 
No ta eksistí e bon di mi, sino e bon di tur hende. 


Kua ta bo sekreto, Santa Trinidat? 
Bo sekreto ta e enemistat ku egoismo. 
Bo sekreto ta e búskeda di union. 
Bo sekreto ta e bèrdat transparente. 
Bo sekreto ta e bos ku ta komuniká. 
Bo sekreto, e tres kurasonnan formá den un: 
Un solo Dios i Tata, 
Un solo Dios i Yu, 
Un solo Dios i Spiritu, 
Un solo Dios berdadero, 
ku, na ora di deskubrí Bo tal manera Bo ta, 
únikamente ta bisa nos: 
Mi Trinidat ta Amor! 
Mi Famia ya biba den Amor! 
Mi Forsa ta Amor! 
Mi Sekreto skondí ta Amor! 


Pader Javier Leoz 


E término ta parse genéri- 
ko pero en realidat su enfoke 
spiritual ta destaká 
Despues de Pentekòster, 
Iglesia ta bai bèk na loke awor 
ta ta denominá e temporada 
di “tempu ordinario”. Pero, 
kiko esaki en realidat ta nifiká? 
E ta algun tipo di tempu genéri- 
ko den Iglesia sin ningun en- 
foke espesial? 


Mi ta gusta pensa ku un 
sinónimo, otro nòmber ku nos 
kristiannan lo por ta esaki: ta 
hòmber i muhénan, hende ku 
ta bendishoná. E kristian ku su 
bida mester bendishoná sem- 
per, bendishoná Dios i bendis- 
honá nos tur tambe. Nos komo 
kristian ta hendenan ku ta 
bendishoná, ku sa bendishoná! 
Esaki ta un bunita vokashon! 


Un anochi 
spesial pa 
hende muhé 
Parokia di Wishi ta organ- 
isá riba djasabra 10 di yüni 
un konferensia spesialmente pa 
tur hende muhé. Pa e anochi 
aki lo bai tin un orador hopi 
spesial for di Venezuela kende 
ta Rebeca Cabrera. 
Rebeca ta konosí pa e buki 
“El rostro oculto de la mujer 
en la biblia” 
Tambe lo bai tin un orador 
yu di Kòrsou ku a nifiká hopi 
pa nos isla kende lo trata e 
tema ‘Liderazgo’ Lo klousura 
e anochi grandioso aki ku e 
tema ‘Balor di e hende muher’ 
E konferensia su meta final 
ta pa asentuá balor di un hende 
muhé i pa drecha struktura di 
misa di Wishi. 
Lo no bai tin ripitishon, 
p’esei bin probechá di e opor- 
tunidat úniko aki. 
Entrada: Fl 45,- 
Lokalidat: Seru di Orashon 
Orario: 6or-9or 


Tur lo kontrario: e tempu 
ordinario tin un enfoke espe- 
sífiko, aunke e nòmber aki por 
biba bo den konfushon. Den 
latin, en kambio, ta yama e 
periodo aki Tempus per an- 
num, ku tradusí literalmente ta 
“tempu durante e aña”. E ek- 
spreshon di “tempu ordinar- 
io” tin su raisnan den e pala- 
bra latin “ordo”, ke men, 


Eukaristia ta un dje mi- 
lagernan di mas grandi di e 
amor di Dios. Por tantu, e 
mester ta tambe un di e eks- 
perensianan mas maravioso di 
hende. Sin embargo, un per- 
sona ta sinti sierto sensashon 
di insatisfakshon. Nos no a 
devalu’é demasiado? I dikon 
nos no ta risibí, sino pasobra 
ta posibel ku nos no ta duna 
berdadero sentido na Santa 
Komunion. 
Dios a buska un kaminda 
fásil di enkuentro ku nos. I lo 
parse nos ku lo fásil no ta bai, 
manera ku nos ta preferá lo 
kompliká i difísil. Un di e man- 
eranan di deformá Eukaristia 
ta di no biba loke en realidat e 
ta nifiká. Den e di dos segun- 
da lektura, Pablo ta bisa nos: 
“Ta un pan so tin; p’esei ounke 
nos ta hopi, nos ta un kurpa, 
pasobra nos ta partisipá na 
mesun pan” 
Nos ta hopi i nos ta difer- 
ente. Nos ta hopi nos ta pen- 
sa distinto. Sin embargo, nos 
tur huntu ta forma un solo kur- 
pa, un solo komunidat, una 
solo Iglesia, una solo famia. 
Dikon? Simplemente pasobra 
“nos tur ta kome di e mesun 
pan”. Por tantu, risibí ta nifiká 
unidat, sinti nos mes un me- 
sun kurpa, un mesun famia. Di 
moda ku no por risibí “di e 
mesun pan” i despues sali di 
Iglesia asina dividí manera nos 
ta drenta. 


No laga nos lubidá ku Eu- 
karistia ta muchu mas ku un 
akto piadoso individualista, E 
ta e Sakramentu di Iglesia. E 
ta e Sakramentu di e amor di 
Dios ku ta stima nos tur. E ta 
e Sakramentu di unidat, ka- 
minda riba tur nos diferensi- 
anan, nos tur ta sinti nos mes 
miembro di un mesun kurpa 
ku ta Hesus, ku ta Iglesia. 
Pablo ta papia for di su 
eksperensia. E promé divis- 
honnan den Iglesia a nase di e 
selebrashon di Eukaristia. Tur 
persona a partisipá den e me- 
sun selebrashon, pero mién- 
tras algun tabata kome bon, 
otronan tabata pasa hamber. 
Pablo ta bisa nan enérgika- 
mente: “Esaki no ta selebrá 
Sena di Señor.” 
Si Pablo lo a partisipá den 
nos Misa i Eukaristia, kiko lo 
e a bisa nos? Kiko realmente 
nos ta selebrá Sena di Señor 
o ku nos ta selebrá algun rito 
bashí di kontenido? No por 
risibí Kristu si alabes mi no ta 
risibí ku mi ruman. No por ris- 
ibí e pan di unidat, si nos ta 
biba dividí. Ta p’esei nos ta 
bisa ku “Iglesia ta hasi Eu- 
karistia i Eukaristia ta hasi Ig- 
lesia”. “Maske nos ta hopi, 
nos ta forma un solo kurpa, 
pasobra nos tur ta kome di e 
mesun pan.” E fruta di nos 
Eukaristia lo mester ta “e spir- 
itualidat di unidat i di komun- 
ion fraterno”. 


No deformá eukaristia 


Sorprendé bo mes ku e profundo nifikashon 
spiritual tras di “tempu ordinario” 


“órden”, mirado e hecho ku, 
den sierto sentido, e periodo 
aki ta risibí su nòmber di e 
numbernan ordinal pa kua 
konosé e djadumingunan (di 
dos, terser, di kuater djadum- 
ingu…) di e tempu ordinario. 
Sin embargo, den un senti- 
do mas profundo, e tempu or- 
dinario por ser komprondé 
komo un “tempu di órden” 


den e aña eklesiástiko. Di ki 
órden nos ta papia? 
Segun ta splika e Konfer- 
ensiá Episkopal di Estádos 
Unídos: 
Pasku di Nasementu i 
Pasku di Resurekshon ta 
destaká e misterionan sen- 
tral di e misterio Paskual, a 
saber, enkarnashon, morto 
riba krus, resurekshon i 
asenshon di Hesukristu i ba- 
hamentu di Spiritu Santu 
den Pentekòster. E djadum- 
ingunan i simannan di e tem- 
pu ordinario, di otro banda, 
ta guia nos atraves di e bida 
di Kristu. E ta un tempu di 
kombershon. E ta biba e 
bida di Kristu. 
Tempu ordinario ta un 
tempu di kresementu i di 
madurá, un tempu den kua 
e misterio di Kristu ta yamá 
pa penetrá kada be mas pro- 
fundo den historia hasta ku 
finalmente tur kos ta keda 
enbolbí den Kristu. E ophe- 
tivo pa kuné ku hinter his- 
toria ta dirigí su mes, ta rep- 


resentá den e último dja- 
dumingu di e Tempu Ordi- 
nario, solemnidat di He- 
sukristu, Rei di Universo. 
E tempu ordinario ta un 
temporada espesífiko den Ig- 
lesia ku ta sentrá su mes den 
bida di Kristu durante su tres 
añanan di ministerio públiko. 
Di einan ku komienso di e 
tempu ordinario ta kuminsá ku 
boutismo di Señor, ya ku es- 
aki ta inisio di e ministerio púb- 
liko di Hesus. E di dos dja- 
dumingu di e tempu ordinario 
ta kontinuá ku e enfoke riba e 
Kasamentu di Caná, kamin- 
da Hesus a realisá su promé 
milager públiko. 
Koló di e temporada 
litúrgiko aki ta bèrdè, ku ta 
asosiá su mes normal- 
mente ku kresementu. El 
tempu ordinario, por tantu, se 
konsiderá un tempu de krese- 
mentu en nos konosementu i 
amor di Hesus. E ta un tempu 
“ordená” pa ku e desaroyo 
spiritual, siguiendo e pasonan 
di e bida públiko di Hesus. 
Di moda ku, aunke e nòm- 
ber di e temporada aki por 
parse un okurensia lat, e tin 
su nifikashon. 


warda nos, i ta laga nos sinti 
su ternura. I esaki ta masha 
bunita! 


Kerido amigunan, esaki ta e 
proyekto di Dios, e proyekto 
no? Ora El a yama Abraham, 
Dios tabata pensa den esaki: 
forma un pueblo bendishoná 
pa su amor i ku ta hiba su 
bendishon na tur pueblo di 
tera. E proyekto aki no ta ka- 


mbia, e ta semper vigente. E 
tabatin su kumplimentu den 
Kristu i ainda awe Dios ta sigui 
realisando esaki den Iglesia. E 
ora ei laga nos pidi e grasia di 
keda fiel na e guia di Señor 
Hesus i na skuchamentu di su 
Palabra, kla pa sali riba kada 
dia, manera Abraham, den 
direkshon di e tera di Dios i di 
hende, nos berdadero patria, 
i asina transformá nos den 
bendishon, señal di amor di 
Dios pa tur su yunan. 

ARUBA 
HULANDA 


HULANDA 
– 
Tra- 
hadónan di supermarket 
ta haña entrante promé di 
sèptèmber un oumento di 
salario di 10 porshento. E 
sindikatonan FNV i CNV, 
ta kontentu ku e oferta di 
e dunadónan di trabou. E 
CAO nobo ku un durashon 
di un aña, mester drenta na 
vigor dos di yüli. E ta konta 
pa 300 mil trahadó. 


Pa personal di supermarket 
Dies porshento mas salario 


Presidente di CNV, Jac- 
queline Twerda, ta papia di 
un oferta hopi real, ku sin- 
dikatonan ta bai proponé 
na nan miembronan. E ta 
indiká di ta kontentu ku no 
tabatin mester di wèlga pa 
esaki. Segun Twerda, e 
dunadónan di trabou a mira 
bon kiko a sosodé na e sen- 
tro di distribushon di Albert 
Heijn, kaminda un luna 


pasá tabatin dianan largu 
di wèlga. Albert Heijn a bai 
di akuerdo ku e oumento di 
salario di 10 porshento. 
Anteriormente no ta- 
bata ekskluí wèlga na e 
otro supermarketnan tam- 
be parse. For di inisio di 
e negosashonnan pa un 
CAO, FNV a anunsiá es- 
aki. E sindikato tabata ke 
pa kompensá e trahadónan 


pa e inflashon haltu. Ante- 
riormente FNV a pidi un 
oumento di salario di 14 
porshento, loke el a yama 
rasonabel. Pero e tempu ei 
e inflashon tabata riba su 
punto di mas haltu. Awor e 
inflashon ta 6 porshento. 
Presidente 
di 
FNV, 
Daniëlle Wiek, ta yama e 
oumento di salario di 10 
porshento, un bon oferta. 


Un oumento asina, segun e 
sindikatonan ta nesesario, 
pasobra trahadónan di su- 
permarket ta pasa tempu- 
nan difísil. 
E sindikatonan tambe 
ta kontentu pasobra du- 
nadónan di trabou no ta 
eksigí nada a kambio di e 
oumento di salario, mane- 
ra kompensashonnan mas 
abou di trabou iregular. 


HULANDA – Dor di e 
sekura persistente, Brant- 
wer ta èkstra alertá riba e 
rísiko di kandela di natura- 
lesa. E regionnan di siguri- 
dat a prohibí praktikamente 
kandela habrí den tur área 
di naturalesa. 
Despues di un inisio 
di aña muhá, ya ta tres si- 
man seku na Hulanda. Pa e 
último simannan tampoko 
kasimente no ta spera áwa- 
seru. Ademas tin un bientu 
moderá te hopi fuerte dor di 
direkshon nortost. 
E kombinashon di seku- 
ra largu i bientu, ta motibu 
pa e mayoria region di si- 
guridat pa anunsiá fase 2. 
Esaki ta konta pa Hulanda 


Chèns riba kandela di naturalesa nivel di mas haltu 


kompleto, ku eksepshon di 
en todo kaso e tres provin- 
sianan den e parti nort. 
Fase 2 ta nifiká ku Brant- 
wer tin èkstra vehíkulo tur 
kaminda kla pará pa por ak- 
tua lihé den kaso di kandela 
di naturalesa. E ta nifiká 
tambe ku kandela habrí den 
naturalesa no ta permisibel. 
Sí un manehadó di natura- 
lesa haña ku e rísiko riba 
kandela ta grandi, te asta 
por hala pèrmitnan otorgá 
pa evento aden, segun RTV 
Oost. 
E problema ta prinsi- 
palmente ku e suela ta bira 
seku lihé, pasobra pa dia un 
tres pa kuater milimeter di 
vògt asina ta evaporá. Un 


chispa ta sufisiente pa ori- 
giná kandela di naturalesa 
i e ora ei e kombatimentu 
ta fèrfelu, e regionnan di si- 
guridat ta skirbi. 
E fin di siman ku a pasá 
dos kandela a originá na 
Weerter i Budelerbergen, 
un parti di e área di natura- 
lesa na e frontera di Noord- 
Brabant, Limburg i Bèlgi- 
ka. Inisialmente Brantwer 
tabatin hopi difikultat pa 
kombatí e kandelanan akí, 
pasobra e trùknan di paga 
kandela a pega den santu. 
Siman pasá djamars ya 
tabatin tambe un kandela 
di naturalesa na Heeze, 
Omroep Brabant ta infor- 
má. Brantwer por a paga e 


kandela akí lihé. Na final 
Brantwer a haña un roster 
di barbekiú. 
Den besindario di Assen, 
na inisio di mei un kandela 


grandi a originá den e área 
di naturalesa Paaskamp. 
Aki nan un área un área di 
100 pa 300 meter asina a 
bai pèrdí. 


DEN HAAG – Un 
hòmber a hòrta un muhé 
di su tas na Den Haag, ku 
den dje un suma grandi di 
plaka ku e tabatin huntu 
kuné. For di kámara di 
siguridat parse ku e hòm- 
ber i un muhé a siguié des- 
de bankomátiko i a kita su 
tas. E víktima a bai saka 
plaka riba Hobbemaplein. 
E tin un tata malu na Tur- 
kia i su ruman muhé den- 
tro di poko ta bai bishit’é. 
E plaka tabata destiná pa e 
tata. Loke e no tabatin na 
bista, ta ku un hòmber i un 


Despues di sigui muhé desde bankomátiko 
Robo suma grandi di plaka 


muhé tabata kana su tras 
na e momentu ku e tabata 
hasiendo e transakshon. 
Riba imágen di kámara 
por mira ku e muhé tabata 
tene su víktima na bista. 
Ora e tabata kla, e ta kana 
bai na e stashon di tram 
den besindario. 
E hòmber i e muhé ta 
sigui kana su tras pa dire- 
pente hòrt’é. 
Mas kámara a graba e 
ladronnan. Ta trata di un 
muhé ku slòf na pia. E 
hòmber tabatin un bachi 
di kamuflahe. 

ARUBA 
STATIA/SABA/ST. MAARTEN 


PHILIPSBURG – Sint 
Maarten ta konmemorá e 
di 38 aniversario di Dia 
di Bandera dia 13 di yüni, 
na Asha Stevens Hillside 
Christian School, na Cay 
Hill. 
E konmemorashon anual 
di Dia di Bandera ta kumin- 
sá mitar di nuebe di mainta 
ku parada di alumnonan di 
Patriotic School, ku ta ku- 


Konmemorashon 38 aniversario Dia di Bandera 


minsá na entrada di Cay 
Hill na Welgelegen Road 
i terminá na Asha Stevens 
Hillside Christian School. 
Roselle Richardson a 
diseñá e bandera di Sint 
Maarten 38 aña pasá, pre- 
sentá dor di Claude Wathey, 
aprobá i establesé dor di e 
miembronan di Konseho 
Insular di e tempu ei dia 
13 di yüni 1985. E bandera 


nashonal di Sint Maarten ta 
un símbolo di honor i apre- 
sio pa tur hende di e isla. 
Awendia e bandera ta keda 
un parti di e patrimonio 
históriko i kultural. 


O R A N J E S T A D 
(EUX) -- Charles Wood- 
ley, presidente di sin- 
dikato AF1 di Sint Eu- 
statius, a ekspresá su 
preokupashon tokante e 
falta di komunikashon ku 
trahadónan di Global Ter- 
minals Investments Statia 
(GTIS), relashoná ku un 
posibel seramentu di e 


Ku trahadónan di GTIS 
AF1 Union ta eksigí mihó komunikashon 


kompania. 
Den un karta, Woodley 
a kritiká e situashon, men- 
shonando ku basta ratu tin 
rumornan sirkulando to- 
kante futuro di e kompania. 
Tambe Woodley ta mus- 
tra riba e echo ku yen par- 
tido a papia ku GTIS i vise 
vèrsa, pero no ta papiando 
ku a empleadonan di e ter- 


minal. 
“Komo representante 
di e empleadonan, mi 
mester hasi un apelashon 
riba partidonan pa sinta 
na mesa tambe ku e em- 
pleadonan pa bin klari- 
dat”, asina Woodley a 
skibi den un karta fin di 
mei. 
Segun 
Woodley, 
e 
empleadonan ta hunga 
un ròl esensial den bus- 
kamentu di un solushon 
aseptabel. E ta avisá ku e 
trahadónan ta pèrdiendo i 
ta pidi pa sinta nan mesa 
ku e empleadonan i duna 
esakinan e balor ku nan 
meresé den e búskeda di 
un solushon pa e kompa- 
nia. 


ORNAJESTAD (EUX) 
– Djadumingu 4 di yüni a 
drenta informashon di un 
atrako armá na Heyliger- 
weg na Sint Eustatius. 
Dos hòmber banda di 
11’or di anochi tabata sin- 
tá dilanti di un barberia, 
momentu ku dos hòmber 


Atrako armá 
a aserká nan. E dos hòm- 
bernan, ámbos tabata armá 
ku arma di kandela. Nan a 
maltratá e víktimanan ku 
arma i eksigí plaka. 
Un di e víktimanan a 
risibí leshon na su kabes i 
boka komo konsekuensia di 
e maltrato. 


THE 
BOTTOM 
-- 
Alexis Wildgoose-Charles 
a keda apuntá komo e 
kordinadó di desaroyo di 


Kordinadó desaroyo di produkto Ofisina di Turismo 


produkto di Ofisina di Tu- 
rismo di Saba. Un posishon 
nobo kreá den kua e ta bai 
kontribuí pa e kultivashon 


i produkshon di ideanan 
nobo i proyekto pa turismo 
di e isla. Un ròl ku ta kuadra 
ku su edukashon i ekspe- 
rensia den músika, beyesa i 
industria di komunikashon. 
Alexis a nase i lanta na 
Miami, Florida i ta di de- 
sendiente Puertorikeño i 


Bahamas. E ta biba pa tres 
aña na Saba i awor ta bai pa 
un reto nobo. E ta mira di- 
lanti pa kontribuí na su isla 
bunita i traha den estrecho 
kolaborashon ku partner- 
nan turístiko i komunidat. 
Alexis ta dominá Ingles, 
Spaño i algu di Hulandes. 


E ta gosa di bida i estilo di 
bida salú loke ta konsistí 
di un base predominante. 
El a traha den e sektor di 
merkadeo di media sosial, 
direktor kreativo i 12 aña di 
su bida e tabata un bailadó 
profeshonal na Miami. 

ARUBA 
KÒRSOU 


W I L L E M S TA D - 
-Djamars 6 di yüni RST 
den koperashon ku Kuer- 
po Polisial Kòrsou (KPC) 
a detené R.V.A. di 54 
aña di edat. E detenshon 
a tuma lugá riba órden 
di Ministerio Públiko. 
Despues di e detenshon, 
a hasi un entrada hudisial 
na kas di R.V.A. bou di 
guia di hues komisario. 


Pa droga den kònteiner 
Di tres aresto den haf 
Ta sospechá ku R.V.A. den 
su funshon di `dockmas- 
ter` den haf na Schottegat, 
huntu ku otro trahadónan 
den haf, durante un periodo 
largu tabata involukrá den 
ponementu di kantidatnan 
grandi di kokaina den kòn- 
teinernan. 
E kònteinernan tabata 
destiná pa Oropa. R.V.A. 
ta enkarselá pa mas inves- 


tigashon. 
Anteriormente den e 
kaso aki, a detené J.J.J. 
di 45 aña di edat i R.J.R. 
di 50 aña di edat tur dos 
trahando komo bewaker 
den haf. J.J.J. i R.J.R. ta 
detené ainda. Den e tem- 
porada benidero no ta 
ekskluí mas detenshon. 


WILLEMSTAD 
– 
Djaluna 5 i djamars 6 di 
yüni, komunikadónan den 
e kadena hudisial a sigui un 
konferensia titulá “Komu- 
nikashon Moderno”, orga- 
nisá pa Ministerio di Hus- 
tisia. Meta di e konferensia 
di dos dia akí tabata pa siña 
traha ku instrumentonan 
nobo ku tin den e área di 
komunikashon, mirando ku 
mundu ta avansando den e 
forma digital. 
Tabatin 4 persona ku, di 
forma boluntario, a yuda 
pasa konosementu ku nan 
tin pa e komunikadónan. 


Ministerio di Hustisia a organisá konferensia 
Komunikashon moderno 


Ademas 
tabatin 
algun 
miembro di prensa presen- 
te. Nan a interkambiá ku 
sala tokante diferente kaso 
i eventual pregunta ku por 
a bin dilanti. Miembronan 
di prensa ku a partisipá 
den e seshon tabata Glenn 
Thomas, Lysandra Trini- 
dad, Angelo Virginie i Lilo 
Sulvaran. 
Na final di e dos dianan 
di e konferensia “Komuni- 
kashon Moderno” sr. Ge- 
rold Daantje, direktor di 
Sektor di Mantenshon di 
Lei, Órden Públiko i Segu- 
ridat, a hasi entrega di serti- 


fikado na e empleadonan 
públiko ku a sigui e konfe- 
rensia. 


Tambe a hasi entrega di 
sertifikado na e kapasita- 
dónan komo gradisimentu 


pa por a duna di nan tempu 
pa kapasitá e diferente per- 
sonanan. 


W I L L E M S TA D - 
-Djaluna 5 di yüni mainta e 
delegashonnan tabatin nan 
último 
deliberashonnan 
den kuadro di e reunion- 
nan 
Interparlamentario, 
IPKO. Despues a siguí pa 
e reunion di e presidio. 


Final di IPKO 2023 
Finalmente a kontinuá 
ku e proseso di aprobashon 
di e lista di palabrashon- 
nan. Tur delegashon a 
aprobá e palabrashonan. 
A finalisá IPKO 2023 
na Den Haag, ku un kon- 
ferensia di prensa. 


W I L L E M S T A D - 
-Djárason 07 di yüni den 
oranan di mainta, Divishon 
di Krímen Organisá a tene 
kuater entrada hudisial na e 
siguiente adrèsnan Asbest- 
weg, Kaya Bakator i dos 


Pa lei di opio 
Polis a realisá seis detenshon 


adrès den Mahuma. 
E entradanan hudisial ta 
den kuadro di un investi- 
gashon penal ku ta andando 
relashoná ku un kaso di vi- 
olashon di lei di opio. 
Durante di e entradanan 


hudisial a haña i konfiská 
un kantidat di droga, atri- 
butonan pa prepará droga, 
shete arma di kandela i un 
kantidat di munishon, plaka 
kèsh, aparatonan di nabe- 
gashon, algun telefòn se- 


lular i un outo ku ta prose- 
dente di ladronisia. 
En konekshon ku esaki a 
detené e hòmbernan N.O., 
32 aña di edat, J.J.V., 25 
aña di edat, 
A.E.O. 32 aña di edat, 
W.A.W., 41 aña di edat, 
tur kuater nasé na Kòrsou., 
W.R.R., 25 aña di edat, nase 
na Venezuela i R.A.D.C., 


41 aña di edat, nasé na Co- 
lombia. 
A presentá e seis sos- 
pechosonan dilanti un fis- 
kal ouksiliar ku despues di 
interogashon a laga den 
libertat A.E.O. i a ordená 
enkarselamentu di e sinku 
otro sospechosonan pendi- 
ente di mas investigashon. 

ARUBA 
ARUBA 


ORANJESTAD -- Dia- 
bierna 2 di juni, Prome 
Minister Evelyn Wever- 
Croes a ricibi bishita di cor- 
tesia sumamente ameno di 
un grupo di dama di nos Isla 


Bishita ‘The Hat Ladies’ serca Prome Minister 
Ruman Corsou, ‘The Hat 
Ladies’. Bisti hopi elegante 
y cu sombrenan colorido y 
hopi bunita, e damanan aki 
a bishita Prome Minister na 
unda a intercambia infor- 


macionnan riba diferente 
tema di hende muhe cu e 
islanan tin en comun. Pero 
principalmente e damanan 
a bin gradici Prome Mini- 
ster, como un hende muhe, 
pa e trabou cu e ta haciendo 
pa Aruba. 
‘The Hat Ladies’ ta 
un grupo social di profe- 
cionnalnan cu ta haci, cu 
hopi amor, diferente obra 
caricativo pa nos pa e co- 
munidad di Corsou. E gru- 
po aki ta consistiendo di da- 
manan for di diferente isla 
di ex-Antia. Y tambe nan ta 
pone damanan den comuni- 
dad den funcionnan promi- 


nente, den lus positivo. 
Probechando cu ‘The 
Hat Ladies’ tawata na Aru- 
ba durante fin di siman cu 
a pasa, nan a desea di haci 
bishita cerca Prome Mi- 
nister y Minister di Finan- 
sas durante nan bishita na 
Aruba. 
E damanan a regala 


Prome Minister un buki tit- 
ula ‘E cilinder magico entre 
Aruba y Curaçao’ y algun 
artesania unico. 
Prome Minister ta gradi- 
ci ‘The Hat Ladies’ pa 
nan bishita y pa e conber- 
sacionnan hopi ameno y pa 
e bunita recuerdo cu nan a 
laga atras. 


ORANJESTAD 
-- 
Durante reunion di IPKO 
di siman pasa, a atende 
un punto cu tin di haber 
cu educacion pero e tema 
central di e discusion, a 
bira e situacion di studi- 
antenan di Aruba y e otro 
islanan, ora cu e hoben- 
nan yega Hulanda pa spe- 
cialisa nan mes. 
Ta hopi serio y espan- 
toso sin duda pa realisa 
cu loke realmente IPKO 
mester a atende, no sola- 
mente mester tabatin di 
haber cu esunnan cu ta 
bay studia na Hulanda, 
ya cu e situacion cu tin na 
cas na e momentonan aki, 
na Aruba den enseñansa 
na tur nivel, ta algo real- 
mente espantoso. E mo- 
mento ta yegando cu pa e 
aña escolar nobo di 2023- 
2024, un gran cantidad di 
mucha- y hobennan lo no 
atende scol of lo bandona 
nan educacion ya cu sim- 
plemente mayornan no 
tin placa pa paga pa nan 
yiunan haya educacion. 
E limite aki den e cri- 
sis social aki, ta asina 
serio pero pa un motibo 
of otro, ainda ni sindica- 
tonan y tampoco scolnan, 


Un situacion hopi tristo 
Mama mester paga casi 2 mil florin di 
schoolgeld y airco di 4 yiu 
a bati alarma pa e situa- 
cion aki ya cu placa no ta 
yega ni pa come, corda pa 
paga pa e muchanan bay 
scol. 
AWE Mainta ta mus- 
tra riba un solo ehempel 
di loke mayornan a paga 
pa cuater di nan yiunan 
cu tin cu atende scol otro 
aña caminda esun chikito 
a paga 150 pa schoolgeld 
y 150 florin pa aircogeld, 
mientras cu pa dos yiu 
den nivel di scol basico, 
e señora tin cu paga 425 
florin pa cada un di e 
muchanan, mientras cu 
recientemente el a paga 
un suma di 650 florin pa e 
yiu cu a bay Mavo. 
Pues den corto tempo 
mayornan mester a pone 
casi 2000 riba mesa pa 
educacion di nan yiunan 
mientras cu ainda nan fal- 
ta pa busca placa pa cum- 
pra uniform nobo, keds 
of sapato nobo, tas di scol 
nobo y tambe otro materi- 
alnan cu scol ta exigi. 
Awor mayornan cu tin 
yiu cu ta wordo acepta na 
Colegio Arubano, mayor- 
nan tin cu paga e bunita y 
impactante suma di 1800 
florin, faltando ainda uni- 


form, keds y bukinan pa 
cumpra, pues realmente 
un situacion cu ta di gran 
preocupacion. Pa colmo e 
gastonan aki ta un hecho 
caba mientras cu mesun 
famianan aki, lo wordo 
confronta cu aumento di 
costo di bida ora cu gabi- 
nete Wever-Croes intro- 
duci e ley di 7% di BBO 
na frontera cu lo haci e 
situacion financiero di 
hopi cas di famia, algo 
sumamente delicado. 
No a papia na IPKO di 
e crisis financiero aki den 
enseñansa aki na Aruba 
pero si a papia di futuro 
di grupo di studiante cu 
den proximo aña esco- 
lar y otro nan dilanti, ta 
coriendo e peliger di ban- 
dona nan educacion ya cu 
pa falta di suficiente placa 
pa cubri gastonan di cas y 
pone cuminda riba mesa, 
e necesidad aki ta bira un 
obligacion. 
Tristo cu na IPKO nin- 
gun parlamentario no di 
Hulanda, di Aruba, Cor- 
sou y Sint Maarten, a durf 
di presenta e punto aki pa 
deliberacion y discussion. 


ORANJESTAD -- Ar- 
nell y su Orkesta ta cla 
pa hiba bo bek den tempo 
cu exitonan manera ‘Da- 
niel’, ‘Kukala’, ‘Manera 
un mango’ y ‘Mi wawa- 
nko’. Diabierna 23 di juni 
bo lo gosa di comienso te 
na fin na Club Caiquetio 
unda cu lo tin mesa y stoel 
disponibel pa tur hende. 
E anochi ki bo lo wordo 
deleita pa DJ Metropolis, 
Claudius Philips hunto cu 
OREO, Papito y su Nuevo 
Sabor y, directamente for 
di Curaçao, Arnell y su 


Arnell y Orkesta 
bek na Aruba 


Orkesta unda cu lo tin un 
presentacion special di 
sra. 


Mafalda Minguel. 
Esaki lo ta un anochi 
p’e bailadonan por dis- 
fruta di un tremendo vari- 
acion musical. Entrada ta 
costa solamente 75 florin y 
e ticketnan ta obtenibel na 
Power FM na Piedra Plat, 
Hamaka na Playa of na 
Gallo Rojo na San Nico- 
las. Wak pa bo no keda afo 
di e gran GoZadera cu ta 
bay tin. 


Siña di bo historia, 
kultura i naturalesa 


TELBO kanal 70 Flamingo TV kanal 23 

ARUBA 
DEPORTE 


KRALENDIJK 
– 
Djaluna 5 di yüni den ora 
di mèrdia, Fundashon 
Padres Rincon, a firma su 
statuto na kantor di No- 
tario Rispens, den pre- 
sensia di notario Robin 
Rispens. 
E direktiva ta kon- 


Fundashon Padres Rincon 
a firma statuto 
sistí di presidente Ruthsan- 
dra Thodé, vise presidente 
Ruthsel 
Paula, 
tesorera 
Laurienne Francis, segundo 
tesorera Yhourzeniv Goe- 
loe, 
sekretaria 
Pamela 
Janga, segundo sekretaria 
Luìqinia Bernabelai mo- 
misario Lourinho Janga. 


Fundashon 
Padres 
Rincon ke yama danki 
na mayornan, coachnan i 
muchanan, pa nan konfi- 
ansa den e fundashon. 
Un danki spesial na 
Bonaire Wolf-Pack Base- 
ball Foundation. 


KRALENDIJK -- Spe- 
cial Olympics Bonaire ta 
kla pa bai Berlin pa wega- 
nan di Special Olympics 
World Games Berlin 2023. 
Esaki ta loke e tim ku ta 
prepará e atletanan a bisa 
na prensa djamars. 
Jaira Brito, vise presi- 
dente di Special Olympics 
Bonaire, a bisa: “Djadu- 
mingu 11 di yüni nos ta sali 
pa Berlin pa Special Olym- 
pics Worl games Berlin 
2023.” 
Arlen Engelhardt di su 


Special Olympics kla pa Berlin 


parti a indiká e delegashon 
ta bai pa partisipá na e 
weganan mundial. E dele- 
gashon di Boneiru ta bai pa 
landamentu i bolas. Dia 11 
di yüni ta biaha pa Berlin. 
Esaki ta e promé biá ku 
e atletanan di Boneiru ta 
kompetí na Berlin. Tambe 
mayor di e atletanan ta bai 
Berlin. E atletanan ta bai pa 
plaser na promé lugá i di 
dos lugá pa hasi esfuerso i sí 
ta bai bon, bini ku premio. 
Tambe ta bai ku un persona 
pa loke ta trata e parti mé- 


diko. E aña akí kada pais 
mester bin ku awa di nan 
pais, anto ta bai basha esaki 
den un kanal, pa e awanan 
kore huntu, pa mustra kon e 
diferente paisnan ta uni den 
union. 
Earon Rosario: “No ta 
un trabou fásil. Miembro- 
nan a traha duru pa logra 
tur kos kla pa bai e kompe- 
tensia na Berlin. Ta impor- 
tante pa e atletanan konosé 
otro aya na Berlin.” 
Oriana leonora di e parti 
médiko a indiká: “Mi ta bai 


pa kompaña e atletanan i pa 
tuma nota sí algu sosodé, pa 
mi ta presente pa asistensia. 
Pero nos ta bai pa tur kos 
bai bon, ku henter e tim.” 
Tambe a presentá e atle- 
tanan i nan coach. E aña 
akí tin ménos kantidat di 
partisipante ta bai, pasobra 
tin diferente kos ku a hunga 


un ròl, pa loke ta trata e or- 
ganisashon madre. Pero tin 
mas aktividat pa e otro atle- 
tanan ku no ta bai Berlin. 
Ta bai tin otro aktividatnan 
durante lunanan binidero. 
Ta importante pa spòns- 
er, pasobra sin e sèn e atle- 
tanan no por bai niun ka- 
minda. 


KRALENDIJK -- Dia 
10 di yüni 2023 pa 17:30 na 
Plaza Resort, lo tuma lugá 
entrega di sèrtifikado di e 
U2 Umpire Opleiding na e 
partisipantenan. 
E dia aki lo hasi uso di 
e momentunan ei pa honra 
5 persona ku pa hopi aña, 
a fungi komo empayer den 
beisbòl i sòftbol na Boneiru, 
dor di entregá nan un plaka 
di mérito. Pa e momen- 
tunan aki, a invitá prensa 
lokal pa yuda inmortalisá 
e momentunan memorabel 
histótiko aki. 
Tur miembro di prensa 
deportivo pues ta invitá pa 
e momentunan inolvidabel 
aki. Sigur tambe un bunita 
gesto na esnan ku den pa- 


Rekuerdo pa empayernan 
di ántes 


sado a fungi komo empayer 
di tantu sòftbòl komo beis- 
bòl pa nos isla. 
Durante nan époka nan 
a hasi sigur un bon trabou 
komo tal no solamente 
komo empayer di sòftbòl, 
pero sigur tambe komo 
empayer di beisbòl little 
league. 
Hopi di nan a yuda krea 
empayernan i skorernan ku 
na nan turno, a yuda krea 
mas empayer pa nos isla. 
E honor ku ta bai duna 
na nos empayernan di e 
tempunan aya, esaki sigur 
ta na su lugá pa duna honor 
na nos empayernan di ántes 
ku den nan époka, a hasi un 
tremendo trabou komo em- 
payer. 

Yuana di awa 


Meskos ku tur organismo di ref, piská tambe ta bini na un gran diversidat di forma i koló. Hopi bes forma 
di un piská ta relashoná ku su manera di kome. Yuana di awa tin kurpa di koredó di distansia kòrtiku, 
muskulá, pero no mashá aerodinámika. Esaki tin di hasi ku su manera di kome. 
Normalmente e ta buska un lugá den fòndu di laman kaminda tin santu pa e skonde aden. Ei e ta 
keda trankil, wantá riba su alanan di pechu, te ora un piská yega serka pa e ataká. E ta skit bai dilanti 
ku enorme velosidat, kue su presa tene ku su djentenan skèrpi manera angua, sin laga bai. 
Ora yag riba dje, ta sali na kla ku e no ta un bon landadó. Ta un distansia kòrtiku so e por kubri, despues 
e ta sak bai fòndu atrobe. 


